1.

edastab nõukogule järgmised soovitused: EL ÜROs ja Lissaboni lepingu ratifitseerimine a) nõuab, et ELi poliitiliste prioriteetide küsimuses ÜRO peaassamblee järgmiseks istungjärguks toimuks Euroopa Parlamendi, nõukogu ja komisjoni vahel põhjalik ja laialdane arutelu; b) on seisukohal, et ELi liikmesriikide New Yorgis asuvatele alalistele esindustele peaks nõukogu ametlik seisukoht prioriteetide kohta ÜRO Peaassambleeks olema siduv poliitiline platvorm, mida kasutatakse läbirääkimistel teiste riikidega; c) on veendunud, et ELi liikmesriikide seisukohtade koordineerimine ÜROs peaks üldjuhul algama vastavates nõukogu töörühmades, mis lihtsustaks New Yorgi diplomaatidel ÜRO asutustes teatud küsimustes ühise seisukoha saavutamist ning jätaks rohkem aega konsultatsioonideks ja läbirääkimisteks muude piirkondlike rühmituste või niisugustesse muudesse rühmitustesse kuuluvate riikidega; d) kutsub nõukogu ja komisjoni kaaluma oma New Yorgi ja Genfi esinduste laiendamist ja ümberkorraldamist, pidades silmas ELi esindajate volitusi ja vastutusi pärast Lissaboni lepingu ratifitseerimist ning optimaalse kooskõlastamise ja sünergia tagamist ELi ühtse välis- ja julgeolekupoliitika osaks olevate ühenduse poliitikate, programmide, rahaliste ja muude vahendite ning missioonide vahel; e) nõuab tungivalt, et nõukogu ja komisjon uuriksid sügavuti mõju, mida Lissaboni leping avaldab ELi tulevasele esindatusele ÜROs, ja kutsub ELi liikmesriike üles võtma endale selgelt ja üksmeelselt kohustus tagada, et ELil oleks ÜRO asutustes ja foorumitel küllaldane nähtavus ja mõjuvõim; f) soovitab nõukogul võimalikult kiiresti pidada läbirääkimisi ja määratleda, milline on ELi kui ÜRO juures asuva vaatleja operatiivne staatus; g) kutsub samuti ELi liikmesriike üles taotlema ÜRO praeguse piirkondlike rühmituste struktuuri läbivaatamist, tagamaks, et see kajastab ELi liikmelisust pärast selle viimast laienemist; h) palub nõukogul ja komisjonil teavitada Euroopa Parlamenti korrapäraselt mõjust, sealhulgas eelarvelisest mõjust, mida avaldavad mis tahes sammud ELi esindatuse muutmiseks ÜRO erinevates allüksustes, sealhulgas sekretariaadis, samuti ÜRO fondides ja programmides; ELi panus ÜRO reformidesse i) tunneb heameelt ÜRO Peaassamblee taaselavdamise töörühma tegevuse taastamise üle, kelle ülesanne on leida võimalusi assamblee rolli, mõjuvõimu, tõhususe ja tulemuslikkuse suurendamiseks, ning kutsub ELi liikmesriike üles edendama sellega seoses ÜRO Peaassamblee eesistuja rolli tugevdamist koos piisavate finants-, inim- ja infrastruktuuriressursside eraldamisega, ning süstemaatilisema koostöö sisseseadmist peaassamblee, peasekretäri ja ÜRO Julgeolekunõukogu vahel, et suurendada viimase aruandekohustust ja legitiimsust; j) julgustab ELi liikmesriike, et need jätkuvalt nõuaksid kauaoodatud mandaatide läbivaatamist eesmärgiga tugevdada ja ajakohastada ÜRO tööprogrammi, nii et see vastaks ELi liikmesriikide kaasaegsetele nõuetele, vaadates läbi kõik enam kui viie aasta vanused ja peaassamblee või muude organite resolutsioonidest tulenevad mandaadid; k) tuletab ELi liikmesriikidele meelde 2005. aasta tippkohtumisel antud lubadusi tugevdada ÜROd mitmete haldus- ja sekretariaadi reformide abil; kutsub nõukogu üles toetama kõnealuseid reforme, et suurendada aruandekohustust ja järelevalvet, parandada halduse tulemuslikkust ja läbipaistvust ning tugevdada eetikat, tõhusust ja organisatsioonilist suutlikkust eelkõige sekretariaadi struktuuri reformimisele keskendudes; l) nõuab nõukogult tungivalt selle tagamist, et ÜRO rahuvalveoperatsioonide osakonna ja ÜRO poliitikaosakonna töötajate arv oleks vastavuses nende ülesannete ja kohustustega, ning ÜRO peasekretäri vastavate jõupingutuste toetamist; m) nõuab tungivalt, et ELi liikmesriigid toetaksid ÜRO peasekretäri jõupingutusi 2005. aasta maailma tippkohtumisel kinnitatud kontseptsiooni „kohustus kaitsta” rakendamisel; kutsub ELi liikmesriike üles selles protsessis aktiivselt osalema; n) kutsub nõukogu täielikult toetama läbirääkimiste taasalustamist kogu süsteemi sidususe kõrgetasemelise ekspertrühma soovituste elluviimiseks, ning soovitab ELi liikmesriikidel teha aktiivselt koostööd ELilt või selle liikmesriikidelt abi saavate arenguriikidega, rakendades nii kogu ELi kui ka selle üksikute liikmesriikide mõju nimetatud riikide toetuse tagamiseks ÜRO abi kättetoimetamise ümberkorraldamisele ja kohtadel teostatavate ÜRO poliitikate sidususe suurendamisele; o) kutsub ELi liikmesriike üles jõudma ÜRO Julgeolekunõukogu reformimise küsimuses ühtsemale seisukohale sihiga suurendada ELi kaalu viisil, mis on vastavuses ELi panusega ÜRO rahuvalveoperatsioonidesse ja ÜRO arenguabisse, pidades samas silmas põhieesmärki saada ELile reformitud ÜROs Julgeolekunõukogu alalise liikme koht; p) tuletab ELi liikmesriikidele sellega seoses meelde, et on ülimalt tähtis, et ÜRO Julgeolekunõukogus esindatud ELi liikmesriigid toetaksid ELi ametlikke seisukohti, teavitaksid nõuetekohaselt teisi ELi liikmesriike julgeolekunõukogus toimuvatest aruteludest ning kooskõlastaksid aktiivselt oma seisukohti nõukogu asjaomaste töörühmadega; q) kutsub ELi liikmesriike üles toetama ÜRO Peaassamblee presidendi Srgjan Kerimi ÜRO Julgeolekunõukogu reformi töörühma; sellega seoses tervitab kõikehõlmava protsessi nimelisest algatusest saadud impulssi ÜRO Julgeolekunõukogu reformimiseks; julgustab nõukogu edendama lähenemisküsimustele keskenduvat arutelu, et saavutada selles osas konkreetseid edusamme; EL ja ÜRO inimõiguste nõukogu r) nõuab tungivalt ELi liikmesriikidelt, eriti ÜRO inimõiguste nõukogu värsketelt liikmetelt Prantsusmaalt ja Slovakkialt, et nad kahekordistaksid pingutusi inimõiguste nõukogu eduka toimimise tagamiseks, et kaitsta ja edendada põhiõigusi; sellega seoses nõuab suuremat aruandekohustust erimenetluste kehtestamisel ja uuendamisel ning volitatud isikute määramisel, mis peaks toimuma läbipaistvuse ja tegeliku konkurentsi tingimustes; s) rõhutab, kui tähtis on kodanikuühiskonna osavõtt ÜRO inimõiguste nõukogu tööst ja nõuab tungivalt, et ELi liikmesriigid, kes ÜRO inimõiguste nõukogu töös osalevad, kehtestaksid tõhusad viisid ja vahendid, mis võimaldavad kodanikuühiskonnal ÜRO inimõiguste nõukogus osaleda, et kaitsta paremini inimõigusi maailmas ja anda positiivne panus institutsiooni läbipaistvusesse; t) palub nõukogul jätkuvalt pingutada ÜRO liikmesriikide aruandekohustuse suurendamiseks inimõiguste valdkonnas, suurendades selleks universaalse perioodilise eksperthinnangu tõhusust eelkõige menetluste rangemaks muutmisega, et vältida tahtlikku vastutöötamist või põiklemistaktikat; u) tunneb muret inimõiguste ülemvoliniku ameti tegevusele hiljaaegu osaks saanud kriitika pärast; palub ELi liikmesriikidel ametit toetada, eriti peaassamblee viiendas komitees, vältimaks ameti sõltumatuse rikkumist ning tagamaks talle kõigi ameti ülesannete täitmiseks vajalike rahaliste vahendite eraldamine; palub ELi liikmesriikidel tähelepanelikult jälgida uue ülemvoliniku praegust ametisse määramise menetlust, võttes arvesse, et eelmise ülemvoliniku Louise Arbori ametiaeg lõppes 2008. aasta juunis; v) palub kõigil ELi liikmesriikidel jääda seotuks 2009. aasta Durbani läbivaatamiskonverentsi ettevalmistustega ning tagada, et konverents annaks kõigile sidusrühmadele võimaluse värskendada oma pühendumust ja otsustavust võidelda rassismi, rassi ja kasti põhjal diskrimineerimise, ksenofoobia ja kõigi teiste sallimatuse vormide vastu ning võtta vastu konkreetsed eesmärgid rassismi kaotamiseks, tuginedes Durbani deklaratsioonile ja tegevuskavale ning neid täiel määral tunnustades; w) kutsub nõukogu üles tagama, et ei korduks esimese Durbani konverentsi negatiivsed sündmused; kutsub ELi liikmesriike üles veenduma, et kodanikuühiskond võtaks osa 2009. aasta Durbani läbivaatamiskonverentsist Genfis kooskõlas ÜRO harta ja ÜRO majandus- ja sotsiaalnõukogu 25. juuli 1996. aasta resolutsiooniga 1996/31; x) kutsub kõiki ELi liikmesriike üles edendama ja kaitsma laste õigusi, toetades laste õiguste süvalaiendamist kõikides ÜRO süsteemi asjaomastes organites ja mehhanismides toimuvates tegevustes; EL ja ÜRO rahukindlustamiskomisjon y) on seisukohal, et ELi liikmesriigid peaksid ühiselt toetama rahukindlustamiskomisjoni rolli tugevdamist seoses ÜRO süsteemiga, tagama, et selle soovitusi võtavad asjaomased ÜRO juhtorganid asjakohaselt arvesse, ja toetama suuremat sünergiat rahukindlustamiskomisjoni ja ÜRO allasutuste, fondide ning programmide vahel; rõhutab, kui tähtis on tihedam koostöö rahukindlustamiskomisjoni ja rahvusvaheliste finantseerimisasutuste vahel, kes tegutsevad aktiivselt konfliktist väljuvates riikides; z) kutsub nõukogu ja ELi liikmesriike julgustama sissemaksete tegemist ÜRO rahukindlustamisfondi, tagamaks selle varustatuse piisavate vahenditega; aa) nõuab tungivalt, et ÜRO Julgeolekunõukogus esindatud ELi liikmesriigid hõlbustaksid konsulteerimist rahukindlustamiskomisjoniga rahu tagamise koondoperatsioonide mandaadi teemal eelkõige eesmärgiga tagada sujuv õigeaegne üleminek rahuvalvelt rahu kindlustamisele; tervitab seoses sellega asjaolu, et rahu kindlustamise tugiasutus on seotud ühtse missioonide kavandamise protsessiga; ab) on seisukohal, et lisaks paremale osaliste vahelisele kooskõlastamisele, ettenähtava rahastamise tagamisele ning konfliktist väljunud riikidele pööratava rahvusvahelise tähelepanu suurendamisele peaks rahukindlustamiskomisjon koostöös asjaomaste ÜRO osakondadega tegelema ka vajadusega parandada organisatsiooni õppimisvõimet rahu kindlustamise valdkonnas; ac) ülalnimetatut arvestades rõhutab vajadust tagada, et rahukindlustamiskomisjonile kättesaadavad inimressursid ja rahalised vahendid oleksid proportsionaalsed tema ülesannete ning ÜRO asutuste ja abistatavate maade ootustega, ning kutsub ELi liikmesriike üles tõstatama selle küsimuse ÜRO Peaassamblee asjaomases komitees; EL ja aastatuhande arengueesmärgid ad) nõuab tungivalt, et nõukogu toetaks president Barroso ja volinik Louis Micheli üleskutseid ELi liikmesriikidele, et need koostaksid selged siduvad ajakavad ja eelarved, et suurendada tegelikku abi lubatud ühiseesmärgi saavutamiseks, milleks on 0,56 % rahvamajanduse kogutulust 2010. aastal ja 0,7 % 2015. aastal; ae) tuletab ELi liikmesriikidele meelde, et aastatuhande arengueesmärkide saavutamiseks ei ole praegu vaja mingeid uusi lubadusi ega menetlusi ja et keskenduda tuleb juba antud lubaduste ja võetud kohustuste täitmisele ning olemasolevate menetluste laiendamisele; af) võtab teadmiseks jätkuva vajaduse tegeleda tervishoiuteenuste riikliku rahastamise kriisiga, et kolm tervishoiualast aastatuhande arengueesmärki saaksid kavakohaselt edeneda; selleks on vajalik inimressursside prognoositav, piisav ja korduv rahastamine, ravimite kättesaadavus ning detsentraliseeritud osalusjuhtimine; kutsub ELi liikmesriike üles kõigiti pingutama selleks, et tugevdada kohalikele vajadustele vastavaid üldisi ühtseid tervishoiusüsteeme ning järk-järgult asuda konkreetsetele haigustele suunatud programmide integreerimisele (6. aastatuhande arengueesmärk); ag) on seisukohal, et sooline võrdõiguslikkus (3. aastatuhande arengueesmärk) on aastatuhande arengueesmärkide saavutamiseks tehtavate pingutuste oluline osa, ja soovitab ELi liikmesriikidel hakata kiiresti tegelema puudujäägiga 3. aastatuhande arengueesmärgi saavutamise rahastamises; märgib, et koos haridusega aitab naiste õiguste suurendamine märkimisväärselt kaasa 4. aastatuhande arengueesmärgi (laste suremus) ja 5. aastatuhande arengueesmärgi (ematervis) saavutamisele, mis on üldise arenguedu olulised näitajad; ah) märgib, et kuigi üleminekul üldisele algharidusele on viimastel aastatel saavutatud olulist edu, ei käinud 2006. aastal ikkagi koolis 93 miljonit algkooliealist last, kellest enamik olid tüdrukud; kutsub ELi liikmesriike üles tegelema kasvanud vajadustega hariduse toetamise rahastamiseks, sealhulgas konfliktidest mõjutatud nõrkades riikides; ai) tuletades meelde ELi kohustusi edendada poliitikavaldkondade seostatust arenguga, soovitab nõukogul ja ELi liikmesriikidel julgustada kogu ÜROd hõlmavat arutelu selle üle, kuidas tagada, et kliimamuutustega seotud jõupingutused ja sihteesmärgid soodustaksid aastatuhande arengueesmärkide saavutamist; märgib, et kohanemisfondidesse tuleb teha tunduvalt suuremaid sissemakseid, selleks et muuta kõige vaesemate riikide a areng „ilmastikukindlaks”; aj) nõuab tungivalt ELi liikmesriikide aktiivset osalemist Aafrika arengu uue partnerluse (NEPAD), kõrgetasemelisel kohtumisel mis toimub 22. septembril 2008. aastal, ja aastatuhande arengueesmärke käsitleval ÜRO kõrgetasemelisel kohtumisel, mis toimub 25. septembril 2008. aastal New Yorgis; ak) soovitab nõukogul ja ELi liikmesriikidel uuendada võlakoorma kergendamise alaseid arutelusid ÜRO tasandil, et määratleda uuesti võla tasumise võime kriteeriumid selliselt, et see edendaks pigem arengueesmärkide täitmist kui võla tagasimaksmist; al) on seisukohal, et emade suremuse tase püsib paljudes arengumaades lubamatult kõrge, kusjuures igal aastal sureb enam kui 500 000 naist ravitavatesse ja välditavatesse raseduse ja sünnitusega seotud tüsistustesse; nõuab seepärast tungivalt, et ELi liikmesriigid suurendaksid järsult jõupingutusi ja rahastamist, et tagada seksuaal- ja reproduktiivtervise alase teabe ja teenuste üldine kättesaadavus, mis on hädavajalik tervishoiualaste aastatuhande arengueesmärkide saavutamiseks, soolise võrdõiguslikkuse jaoks ja võitluseks vaesuse vastu; am) seoses praeguse toiduainekriisiga nõuab tungivalt nõukogult ja ELi liikmesriikidelt meetmete võtmist kaubavahetuse moonutuste vähendamiseks; ELi ja ÜRO tegeliku koostöö parandamine an) nõuab tungivalt, et ELi liikmesriigid ja komisjon toetaksid ÜRO demokraatiafondi nii poliitiliselt kui ka rahaliselt; ao) kutsub nõukogu ja eelkõige neid ELi liikmesriike, kes on ÜRO Julgeolekunõukogu alalised või mittealalised liikmed, toetama ÜRO sanktsioonide süsteemi (terroristide mustad nimekirjad) läbivaatamist, et viia see eelkõige asjakohase teavitamis- ja edasikaebamiskorra kehtestamise kaudu kooskõlla ÜRO poliitiliste ja kodanikuõiguste paktiga (UNCCPR); sellealase esimese sammuna õiges suunas tervitab ÜRO Julgeolekunõukogu resolutsiooni 1730 (2006) vastuvõtmist, millega kehtestatakse mustast nimekirjast väljaarvamise menetlus ja hakatakse ÜRO sekretariaadis nimekirjast väljaarvamise taotlusi vastu võtma; ap) kutsub ELi liikmesriike üles käivitama ÜRO siseselt ja enne eespool nimetatud läbivaatamiskonverentsi arutelu Rahvusvahelise Kriminaalkohtu ees seisvate väljakutsete üle, mis võivad kahandada kohtu töö tulemuslikkust, seades eesmärgiks sõlmida siiani saavutamata kokkulepe, millega määratletakse agressiooni kui kuriteo mõiste ja tingimused, mille korral kohus saab oma pädevust realiseerida vastavalt Rooma statuudi artikli 5 lõikes 2 sätestatule; aq) arvab, arvestades kliimamuutuste vaieldamatut mõju miljonite inimeste elatusvahenditele, et EL peaks ÜRO kliimamuutuste raamkonventsiooni osapooli aktiivselt julgustama pidama läbirääkimisi kliimamuutusi käsitleva rahvusvahelise leppe sõlmimiseks 2009. aasta lõpuks, ning kutsub ELi liikmesriike võtma enda kanda juhtroll sellistel laiahaardelistel ülemaailmsetel läbirääkimistel; lisaks ja sellega seoses nõuab ELi liikmesriikidelt tungivalt CO2 suhtes neutraalsete ja taastuvate energiaallikate kasutamist; ning on seisukohal, et ELi liikmesriigid peaksid kaaluma soovituse esitamist moodustada ÜRO tasemel katastroofialase nõustamise üksus, mis annaks valitsustele soovitusi katastroofideks sisulise valmisoleku küsimustes; ar) kutsub nii ELi kui ka ÜRO osalisi üles üldiselt kaaluma ELi ja Aafrika Liidu koostööd rahu ja julgeoleku tagamisel Aafrika mandril, keskendudes täpsemalt sellele, kuidas ÜRO saab ELi täiendavate võimekuste kasutamisega tõsta oma missioonide kvaliteeti; soovitab hoolikalt kaaluda võimekuste ühendamist, et tekitada sünergiat peale tehnoloogia ja sõjavarustuse ka legitiimsuse, vastuvõtmise, tasuvuse ja mandaadiga sobivuse osas; as) kutsub nõukogu üles pidama jätkuvalt esmatähtsaks edukate piirkondlike partnerluste loomist ja koostööd partneritega maailma kõigist piirkondadest, et tagada ÜRO Peaassamblee resolutsiooni 62/149 (milles surmanuhtluse kaotamise eesmärgil nõutakse ülemaailmset moratooriumi hukkamistele) tulemuslik rakendamine; at) võtab teadmiseks ÜRO peasekretäri otsuse korraldada ümber ÜRO missioon Kosovos, võimaldamaks ELile kaalukamat rolli õigusriigi valdkonnas ning kutsub ELi liikmesriike, kes kiitsid üksmeelselt heaks Euroopa Liidu õigusriigi missiooni EULEX KOSOVO käivitamise, hoolikalt jälgima nimetatud otsuse rakendamist kohapeal; au) on mures desarmeerimisläbirääkimiste ummikussejooksmise pärast sellistes küsimustes nagu lõhustuvate materjalide tootmise keelustamise leping ja bioloogiliste relvade konventsioon, samuti seisaku pärast tuumarelvakatsetuste üldise keelustamise lepingu ratifitseerimisel; samas tunnistab, et ÜRO peaassamblee 63. istungjärk annab ELile suurepärase võimaluse olla teenäitajaks, propageerides hiljaaegu kokku lepitud kassettlahingumoona keelustamise lepingu ratifitseerimist ja üldkehtivaks muutmist ning alustades läbirääkimisi, et sõlmida rahvusvaheline relvakaubandusleping ja rahvusvaheline leping vaesestatud uraani sisaldavate relvade ülemaailmseks keelustamiseks; palub ELil ja ÜROl jätkata pingutusi ÜRO väike- ja kergrelvade salakaubaveo tegevusprogrammi tugevdamiseks ning Ottawa maamiinide keelustamise lepingu kohaldamisala laiendamiseks; av) nõuab tungivalt, et ELi liikmesriigid teeksid jõupingutusi rahvusvahelise konsensuse saavutamiseks, mis võimaldab viia lõpule läbirääkimised rahvusvahelist terrorismi käsitleva kõikehõlmava konventsiooni üle; aw) kutsub nõukogu üles toetama kõiki tegevusi ja asjakohast rahastamist, mille eesmärk on soolise võrdõiguslikkuse küsimuste süstemaatiline integreerimine ÜRO tegevuste kõigisse aspektidesse; ax) nõuab tungivalt nõukogult kõigi tegevuste toetamist, mille eesmärk on keskkonna kaitsmine ja võitlus liikide väljasuremise vastu ja ning vajalike rahaliste vahendite mobiliseerimine;